b'\n_START_ARTICLE_\nUdruga streli\xc4\x8dara "Vitez Zrinjski" Breze\n_START_PARAGRAPH_\nUdruga streli\xc4\x8dara "Vitez Zrinjski" Breze je hrvatska \xc5\xa1portska udruga iz Breza kod Tuzle, BiH. Primarno se bavi streli\xc4\x8darstvom.\n_START_SECTION_\nPovijest\n_START_PARAGRAPH_\nOsnovni motiv osnivanja udruge je dru\xc5\xbeenje. Osniva\xc4\x8di su htjeli napraviti ne\xc5\xa1to novo \xc5\xa1to nemaju na svojim prostorima, a da bi privukli ve\xc4\x87i broj ljudi. Polu\xc4\x8dili su uspjeh, a djeca su najve\xc4\x87i simpatizeri. Udruga se osim \xc5\xa1portom bavi i drugim aktivnostima kao \xc5\xa1to su briga za okolicu, kulturom, izgradnjom igrali\xc5\xa1ta u MZ Ljuba\xc4\x8de. Predsjednik udruge je Danijel Peji\xc4\x87._NEWLINE_Ideja za osnivanje potekla je iz sje\xc4\x87anja na djetinjstvo i igre lukom i strijelom. Idejni tvorci predstavili su zamisao prijateljima pravnicima, \xc4\x8dlanovima HDZ-a BiH Tuzla. Prihvatili su ideju i krenulo se kreirati statut udruge. Izabrali su ime Zrinjski jer je vezano za ovda\xc5\xa1nje krajeve u mnogim stvarima, najvi\xc5\xa1e u \xc5\xa1portskim klubovima, jer ve\xc4\x87 su imali kugla\xc4\x8dki klub sli\xc4\x8dna imena, kao i nogometni, a sada i streli\xc4\x8darski. Osniva\xc4\x8di su dodali jo\xc5\xa1 i ime Vitez. Izabran je povijesni grb, \xc4\x8diji je tvorac Danijel Peji\xc4\x87 osmislio u 4 minute._NEWLINE_Statut je napisan uz veliki trud prijatelja, i krenulo se u registraciju kluba. 27. studenoga 2015. udruga je dobila rje\xc5\xa1enje Ministarstva pravde BiH o upisu u registar udruge i moglo se krenuti s aktivnostima. Kod prijatelja blizu Vara\xc5\xbedina Danijel i Mato Peji\xc4\x87 oti\xc5\xa1li su vidjeti streli\xc4\x8darsku opremu i vlastitim sredstvima kupili su opremu za udrugu. Udruga je dobila rje\xc5\xa1enje o registraciji 30. studenoga 2015. godine. Po dobivanju registracije oti\xc5\xa1li su na natjecanje, premda nisu imali natjecatelja. Odlazak je bio prvenstveno radi prezentiranja svog kluba ostalim klubovima, izvi\xc4\x91anja formata natjecanja i opreme. Jo\xc5\xa1 istog mjeseca krenuli su s promotivnim aktivnostima u osnovnim \xc5\xa1kolama \xe2\x80\x9eLjuba\xc4\x8de\xe2\x80\x9c i \xe2\x80\x9eKiseljak\xe2\x80\x9c. Trajale su do velja\xc4\x8de 2016. godine. S nastavnicima tjelesnog odgoja dogovoreno je napraviti dvije radionice da bi djeci prezentirali streli\xc4\x8darstvo kao \xc5\xa1port. Direktor osnovne \xc5\xa1kole \xe2\x80\x9eLjuba\xc4\x8de\xe2\x80\x9c ustupio je \xc5\xa1portsku dvoranu da bi se mogli odvijati treninzi. Osniva\xc4\x8di su planirali preurediti prostor devastirane biv\xc5\xa1e kuglane na Ljuba\xc4\x8dama.\n_START_SECTION_\nMedalje\n_START_PARAGRAPH_\nNa prvom slu\xc5\xbebenom natjecanju u Sarajevu udruga je osvojila zlatnu medalju, nakon samo mjesec i pol dana priprema. Dra\xc5\xbe pobjede je jer su ju postigli s puno lo\xc5\xa1ijom opremom od ostalih natjecatelja i sa samo 4 strijelice, pobjediv\xc5\xa1i natjecatelje koji treniraju preko 5 godina.'